《驴驹嘴谣》
清代·马国翰

二月晴雪杨花飞，岩野青青春草肥。有物茁芽出土浅，奋张齿吻含生机。

我闻庐山有九锡，三军陆迈纪宏绩。宫亭几日化鹃魂，散作灵荄长幂。

高音远畅忆前因，助我朝餐匕箸新。书生惯嚼菜根味，不学商山采芝人。

作者简介：（1794—1857）山东历城人，字竹吾，号词溪。道光十二年进士，官陕西陇州知州。有《玉函山房辑佚书》，凡六百余种。著有《玉函山房诗钞》、《文集》等。